text: SønderjyskE fik point og Bechmann ømme ben
  16 september 2014 kl. 04.30
  Tommy Bechmann scorede for SønderjyskE og sikrede sit hold det ene point mod Hobro, hvad han glæder sig over på twitter, hvor han også melder om ømme ben efter 75 minutter på banen i Haderslev.
  Sønderjyske kunne også glæde sig over en fin debut til lejesvenden Marvin Pourié, der havde et par farlige forsøg allerede tidligt i kampen.
  Efter 12 minutter høstede Sønderjyske frugten af den gode start. Tommy Bechmann sled sig energisk fri og hamrede bolden i mål med et hårdt skud på kanten af straffesparksfeltet. 4000 tilskuere på Sydbank Park i Haderslev blev i det hele taget vidner til en afvekslende og spændende kamp.
  1-1 med 75 min deltagelse = Ømme stænge og lugter krampe i natSkulle have været 3 point men respekt for Hobro som er svære at spille mod!
  
  